1 )เมื่อวันที่10/03/65 ถูไถกับแฟนโดยไม่ได้สอดใส่เลย เปลือยกายทั้งคู่ ตอนเสร็จไม่เเน่ใจว่า น้ำอสุจิไปโดนปากช่องคลอดไหม เเต่พอมีอะไรเสร็จประมาณ 2 นาที ก็ไปล้างออก เเล้วถ้าน้ำไปโดนจริงๆมีโอกาส ท้องกี่ % คะ 2 หลังมีอะไรเสร็จประมาณ 8 ชม. ได้กินยาคุมฉุกเฉินเเบบหนึ่งเม็ดไป ผ่านมา 4 วันไม่มีผลข้างเคียงอะไรเลย ยาจะมีผลไหมคะ? 3 ) กี่วันถึงจะตรวจได้คะ ว่าท้องไหม (ผ่านมา4วันเเล้ว) อันนี้ขอเป็นความรู้นะคะ ถ้าน้ำอสุจิโดน กกน. มีโอกาสท้องเหมือนกันไหมคะ กังวลมากๆคะ
สวัสดีค่ะ การมีเพศสัมพันธ์โดยเป็นการถูไถกันเพียงภายนอก ไม่ได้มีการสอดใส่อวัยวะเพศชายเข้าไปในอวัยวะเพศหญิงเลยนั้น แทบจะไม่มีโอกาสทำให้เกิดการตั้งครรภ์ เพราะน้ำอสุจิจากภายนอกร่างกาย ไม่น่าจะสามารถผ่านเข้าไปผสมกับไข่ได้จริงๆแล้วไม่มีข้อบ่งชี้การใช้ยาคุมฉุกเฉิน แต่หากใช้ไปแล้ว ยาอาจมีผลทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ภายใน 1-2 สัปดาห์หลังใช้ยาหลังจากนี้ให้สังเกตรอบเดือน โดยควรจะมาไม่เกิน 35 วันจากรอบก่อน การไม่มีผลข้างเคียงจากยาไม่ได้บอกว่ายาไม่ได้ผล สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป